### Beslutningstema

Budgetopfølgning på Teknik- og Miljøudvalgets budgetområde. De generelle forhold fra budgetopfølgningen indgår i den samlede budgetopfølgning for kommunen.

### Sagsfremstilling

Ifølge kommunens Økonomiske Procedurer skal fagudvalgene behandle forventninger til årsregnskabet ved to årlige budgetopfølgninger. Budgetopfølgningen pr. 31. august skal sikre overholdelse af budget 2025 og sikre nødvendige tiltag i relation til budgetlægningen for 2026.

Fagudvalgene er pålagt at ledsage eventuelle forventede merforbrug med forslag til finansiering indenfor bevillingsrammen, herunder handlingsinitiativer til sikring af fremtidig budgetoverholdelse. Dette indebærer også, at fagudvalgene har ansvaret for at fremsætte forslag til nedjustering af serviceniveauet, således at dette bringes i overensstemmelse med det udmeldte budget.

Samlet for driftsområderne under Teknik- og Miljøudvalget forventes et merforbrug på 6,1 mio. kr.

**Klima, Plan og Udvikling**
Driftsmidler afsat til Trafiksikkerhed disponeres inden årets udgang og forventes i balance.

**Borger-, Digital- & Ejendomsservice**Området forventer på Ejendomsservice, som følge af en manglende indfrielse af rationale, et merforbrug på 3,5 mio. kr. Det forventede merforbrug er reduceret med 2,0 mio. kr. i forhold til budgetopfølgningen pr. 30. april 2025 og skyldes en stram prioritering af disponeringer til bl.a. ind- og udvendigt vedligehold.

Central rengøring forventes i balance.

**Teknik og Miljø**Et merforbrug på 2,0 mio. kr. til Skadedyrsbekæmpelse vil indgå i takstberegningen for 2026.

**Miljø og natur**
Et samlet merforbrug på 600.000 kr. skyldes udlæg til projekter som henføres til eksterne naturgenopretningsprojekter på 1,0 mio. kr. Først ved afslutning af et projekt vil kommunes udlæg blive 100 % medfinansieret af Statens puljemidler. Myndighedsafdeling forventer et mindreforbrug på 400.000 kr.

**Jordforsyning**
På jordforsyningens driftsområde administreres indtægter fra udlejning og forpagtninger. Det forventes som udgangspunkt at området opnår de budgetterede indtægter og dermed vil være i balance.

**Anlæg**I forbindelse med budgetopfølgningen pr. 31. august 2025 er der foretaget en gennemgang og revurdering af de igangværende anlægsprojekter i 2025. Der forventes at være et mindreforbrug på 38,6 mio. kr. inkl. anlæg på Jordforsyning. Ikke forbrugte anlægsmidler på igangværende anlægsprojekter vil blive søgt overført til 2026.

**Bevillingsmæssige ændringer**
Reduktion på -210.000 kr. fra Lov og Cirkulæreprogram om udvidet producentansvar på visse engangsplastprodukter. Fragår Vejvedligeholdelse, [adresse].

### Indstilling Direktionen indstiller,

at budgetopfølgningen pr. 31. august 2025 for Teknik- og Miljøudvalgets område godkendes, og

at generelle bemærkninger indgår i den samlede budgetopfølgning for Tønder Kommune.

### Beslutning

Indstillingen godkendt.